भतेरी को मिला बेस्ट एथलीट का खिताब
गुरुनानकगर्ल्सकॉलेज संतपुरा में वार्षिक एथलेटिक्स समारोह का आयोजन किया गया। समारोह का शुभारंभ मुख्यातिथि के रूप में पहुंचे डीसी रोहताश खरब ने झंडा रोहण से किया। इसके बाद एनसीसी की छात्राओं ने मार्च पास्ट मसाल जलाकर आए हुए अतिथियों का स्वागत किया।
प्रतियोगिता में बेस्ट एथलीट बेस्ट खिलाड़ी का खिताब बीए प्रथम वर्ष की भतेरी को मिला।
प्रतियोगिता के दौरान शटल दौड़ में बीए प्रथम वर्ष की भतेरी प्रथम, बीए तृतीय वर्ष की प्रिया को दूसरा और बीए प्रथम वर्ष की रजनी ने तीसरा स्थान प्राप्त किया। लेग रेस में बीकॉम प्रथम वर्ष की सुधिक्षा प्रभनीत पहले, बीए प्रथम वर्ष की भतेरी प्रिया ने दूसरा, बीए प्रथम वर्ष की अंजू आयुषा ने तीसरा स्थान प्राप्त किया। स्किपिंग रेस में बीए प्रथम वर्ष की भतेरी ने पहला, बीए प्रथम वर्ष की रजनी ने दूसरा, बीकॉम प्रथम वर्ष की सुधिक्षा ने तीसरा स्थान प्राप्त किया।
सैग रेस में आयुष प्रथम, भारती द्वितीय, अमृता तृतीय रही। लॉन्ग जम्प में बीए प्रथम की भतेरी पहले, बीएससी प्रथम वर्ष की चारू दूसरे, बीए तृतीय वर्ष की प्रिया तीसरे स्थान पर रही। 400 मीटर दौड़ में बीए तृतीय वर्ष की प्रिया पहले, बीए प्रथम वर्ष की भतेरी दूसरे, बीए प्रथम वर्ष की गुरप्रीत तीसरे स्थान पर रही।
200 मीटर रेस में बीए तृतीय वर्ष की प्रिया पहले, बीए प्रथम वर्ष की भतेरी दूसरे, बीए प्रथम वर्ष की अमृता ने तीसरा स्थान प्राप्त किया। चाटी रेस में बीए प्रथम की माफी पहले, बीएम प्रथम वर्ष की भतेरी ने दूसरे स्थान पर रही। इस अवसर पर कॉलेज के टीचिंग और नॉन टीचिंग स्टाफ ने भी दौड़ में हिस्सा लिया। मुख्य अतिथि ने सभी विजेताओ को पुरस्कृत किया। उन्होंने कहा कि सभी प्रतिभागियों ने अपना बेहतर प्रदर्शन किया, लेकिन विजेता बनने के लिया थोडा और ज्यादा करना होता है। स्वस्थ शरीर में ही स्वस्थ मस्तिक निवास करता है। खेलकूद से व्यक्तिव का विकास होता है। साथ ही खेल शरीर को हृष्ट पुष्ट बनाता है। इस दौरान प्राचार्या डॉ. वरिंद्र गांधी, मीनाक्षी गुप्ता, सरदार एमएस साहनी, महंत कर्मजीत सिंह, अश्वनी दत्ता मौजूद रहे।
यमुनानगर | गुरुनानकगर्ल्स कॉलेज संतपुरा में आयोजित प्रतियोगिताओं में भाग लेते स्टूडेंट्स
यमुनानगर | मुकंदलाल स्कूल में ग्रैंड पेरेंट्स डे पर आयोजित कार्यक्रम में प्रतिभा दिखाते बच्चे।
यमुनानगर | मुकंदलाल पब्लिक स्कूल में ग्रैंड पेरेंट्स डे मनाया गया। जिसका उद्देश्य बच्चों में अपने ग्रैंड पेरेंट्स के महत्व उनके प्रति सम्मान बढ़ाने का था। इस दौरान बच्चों ने रंगारंग कार्यक्रमों पर अपनी प्रतिभा का प्रदर्शन किया। कार्यक्रम का शुभारंभ दीप प्रज्ज्वलित कर किया गया। बच्चों ने गणेश वंदना पर मनमोहक प्रस्तुति दी। बच्चों ने पंजाबी लोक संस्कृति पर आधार नृत्य लटटे की चादर प्रस्तुत किया। जिसमें बच्चों ने पंजाबी ड्रेस पहनकर भंगड़ा किया। ओल्ड इज गोल्ड के तहत पुराने फिल्मी गानों पर तनिष्का और नवजोत ने एकल नृत्य प्रस्तुत किया। नर्सरी के बच्चों ने नृत्य खुल्के डूल्के प्रस्तुत किया। इस दौरान यश्वी और पृषा ने भाषण पेश किया। कक्षा नर्सरी के बच्चों ने इंग्लिश गान तथा प्रीनर्सरी के बच्चों ने एक्शन सोंग से खूब समा बांधा। बच्चों ने लघु नाटिका का मंचन किया। जिसमें ग्रैंड पेरेंट्स की महत्ता को दर्शाया गया। प्रधानाचार्या शशि बाटला ने कहा कि बुज़ुर्ग परिवार को ठोस धरातल प्रदान करते हैं। इसलिए उनका हमेशा सम्मान करना चाहिए। आज के समय में अभिभावकों के पास समय की कमी के कारण दादा-दादी ही बच्चों में वंश परंपराओं को स्थापित करने में सक्षम हैं। वहीं उन्हें अच्छे संस्कार दे सकते हैं। इस दौरान डॉ. रमेश कुमार ने सभी बच्चों को ग्रैंड पेरेंट्स को शुभकामनाएं दी। कार्यक्रम के दौरान ग्रैंड पेरेंट्स के लिए कुछ मनोरंजक प्रतियोगिताओं का भी आयोजन किया गया। जिसमें प्री नर्सरी के आरुष शर्मा के दादा-दादी, कक्षा एक के दैविक के दादा-दादी ,अविका तथा कनिष्का की दादी ने पुरस्कार जीते।
hin_Deva hin_Deva awa_Deva hin_Deva hin_Deva hin_Deva awa_Deva hin_Deva hin_Deva